钦定古今图书集成/明伦汇编/氏族典/第545卷 > 《凌迪知万姓统谱》 > 郦道元
## 钦定古今图书集成/明伦汇编/氏族典/第545卷 > 《凌迪知万姓统谱》 > 郦道元

按《魏书郦道元传》，“道元，字善长，范阳人也。青州刺史
范之子。太和中，为尚书主客郎，累迁辅国将军、东荆
州刺史。威猛为治，蛮民诣阙讼其刻峻，坐免官。未几，
除安南将军、御史中尉。道元素有严猛之称，是时雍
州刺史萧宝夤反，朝廷遣为关右大使，遂为宝夤所
害。道元好学，历览奇书，撰注《水经》四十卷，本志十三”
篇，又为《七聘》及诸文，皆行于世。